বেসরকারি হাসপাতালে ভর্তি কালীঘাটের কাকু, রয়েছেন ভেন্টিলেশনে

কলকাতা: : অসুস্থ সুজয়কৃষ্ণ ভদ্র (Sujoy Krishna Bhadra) ওরফে কালীঘাটের কাকু  (Kalighat kaku)।  ফুলবাগানের অ্যাপোলো হাসপাতালে (Apollo Hospital, Phulbagan) ভর্তি সুজয় কৃষ্ণ ওরফে কালীঘাটের কাকু।

আইসিসিইউতে (ICCU) ভেন্টিলেশনে রয়েছেন তিনি। এমনটাই  মেডিকেল রিপোর্ট সুজয়কৃষ্ণ ভদ্র ওরফে কালীঘাটের কাকুর। হাসপাতালের সুপারিনটেনডেন্ট, প্রেসিডেন্সি কারেকশনাল হোমের তরফেও এই তথ্য সুনিশ্চিত করা হয়েছে।

সুজয়কৃষ্ণ ভদ্র আদালতে হাজির না থাকায় এই মামলা ৬ জানুয়ারি পর্যন্ত মুলতবি রইল।

ওই দিন ভার্চুয়াল প্রোডাকশন হতে হবে সেই অভিযুক্তদের যারা এখন প্রেসিডেন্সি কারেকশনাল হোমে নেই।

আরও পড়ুন: কৃষকবন্ধু প্রকল্প নিয়ে বড় ঘোষণা সরকারের

উল্লেখ্য,  আদালতের তরফ থেকে স্পষ্টত জানানও হয় নিয়োগ দুর্নীতি মামলায় সমস্ত অভিযুক্তদের আদালতে উপস্থিত থাকতে হবে তবেই সম্ভব ইডির তরফ থেকে নিয়োগ দুর্নীতি মামলায় চার্জশিট গঠন করা।

৩০ ডিসেম্বর এই মামলার চার্জশিট গঠন হওয়ার কথা ছিল, কিন্তু সুজয়কৃষ্ণ ভদ্রের হঠাৎ অসুস্থতায় সেদিন চার্জ গঠন করা সম্ভব হয়নি। তারপরেই আদালতের তরফ থেকে বলা হয় ২ জানুয়ারি ২০২৫ এ এই মামলার শুনানি হবে। আর সেদিন গঠন করা হবে চার্জ।

দেখুন অন্য খবর-